Ihana meri

Ihana meri on Kira Poutasen esikoisromaani, joka voitti vuoden 2001 Lasten ja nuortenkirjallisuuden Finlandia -palkinnon. Kirja kuvaa yhdeksäsluokkalaisen Julian anoreksian kehittymistä ja käänteitä. Loppua kohden kuvaus käy abstraktimmaksi, ja päähenkilön kohtalo jää lukijan pääteltäväksi. Teos on kerrottu päiväkirjamuodossa.

Päähenkilöllä on edessä hankala kouluvuosi, sillä peruskoulun arvosanoilla pyritään lukioon. Hän vaatii itseltään paljon ja ajautuu suorittamisen ja itsekontrolloinnin kierteeseen. Lopulta Julian on tehtävä päätös tulevaisuudensa suunnasta.

Ihana meri on käännetty tanskaksi (Det skønne, skønne hav, Romano Carlsen, 2002), latviaksi (Skaista jūra, Jāņa Rozes, 2007) ja unkariksi (A Csodálatos Tenger, Cerkabella, 2009).

Romaani ilmestyi äänikirjamuodossa syksyllä 2021.

Lähteet

Suomalaiset nuortenkirjat
Vuoden 2001 kirjat